Willy Bogner (1909)

Wilhelm «Willy» Bogner (født 1909, død 1977) var en tysk skiløper, forretningsmann og klesdesigner. Som skiløper representerte han Münchner Skiläufer Vereinigung.Sports Reference: Willy Bogner (Sr.)  (olympiaresultater, besøkt 7. september 2015) Han meldte seg inn i SS i 1934 og var i Norge og Finland under andre verdenskrig.

Han tok sølvmedalje på 4 x 10 km langrennsstafett for Tyskland i VM i Sollefteå i 1934.Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 49, digitalisert av Nasjonalbiblioteket) I Vysoké Tatry i 1935 tok han bronsemedalje i kombinert og ble nummer 4 i stafett.VM på ski '97 Trondheim (s. 51) Andre VM-resultater (muligens ikke fullstendig): I VM i Oslo i 1930 ble han nummer 49 på 17 km langrenn og endte upremiert (utenfor de 31 beste) i kombinert.K. Vilh. Amundsen: De internasjonale skirenn under vinteridrettsuken i Oslo 1930. Grøndahl & Søns Boktrykkeri, Oslo 1930 (s. 40 og 61, digitalisert av Nasjonalbiblioteket) Han fikk 56.-plass i spesielt hopp i Oberhof 1931Adam Kwieciński: Hoppresultater  (besøkt 7. september 2015) og 4.-plass i stafett i Innsbruck 1933VM på ski '97 Trondheim (s. 46) I Lahtis i 1938 ble han nummer 5 i stafett,VM på ski '97 Trondheim (s. 59) 19 i kombinert og 103 på 18 km langrenn.Lahden Kaupunginmuseo (Lahtis bymuseum): VM-resultater 1938  (besøkt 7. september 2015) (Noen VM-resultater mangler antakelig.) I OL i Garmisch-Partenkirchen 1936 avla han den olympiske ed på åpningsseremonienIOC: Garmisch-Partenkirchen 1936 (besøkt 7. september 2015) og fikk 6.-plass i stafett og 12.-plass i kombinert.

Bogner ble tysk mester i kombinert i 1936,Sport-Komplett: Ski-Nordisch - Nordische Kombination - Deutsche Meisterschaften (besøkt 7. september 2015) på 18 km langrenn i 1938, og på stafett i 1931, 1932, 1933, 1934 og 1939.Sport-Komplett: Skilanglauf - Deutsche Meisterschaften (Herren) (besøkt 7. september 2015)

Willy Bogner kom første gang til Norge i 1928, og oppholdt seg mye der i årene fram til 1940. Han ble kjent med mange av de norske skiløperne og snakket etter hvert ganske godt norsk. Ikke minst ble Bogner god venn med Marius Eriksen med familie. Eriksen, som var sjef for sportsavdelingen hos Gunerius Pettersen og far til de senere alpinistene Stein og Marius jr., produserte alpinski, som Willy Bogner etter en tid begynte å importere og selge i Mellom-Europa.Halvor Kleppen: Stein Eriksen - hans eventyrlige liv. Scanbok Forlag, 1991. ISBN 82-90554-49-4 (s. 125-127, digitalisert av Nasjonalbiblioteket) Bogner grunnla i 1932 sitt eget firma, som importerte og senere produserte skiutstyr og sportsklær. Han drev firmaet Bogner sammen med sin kone Maria, som han giftet seg med i 1937. Det tyske skilandslaget har brukt klær fra Bogner i OL siden 1936.Bogner: History  (besøkt 7. september 2015)

Willy Bogner var fra april 1933 medlem av SS (Untersturmführer),Bastian Hein: Elite für Volk und Führer? Die allgemeine SS und ihre Mitglieder 1925-1945. Oldenburg Wissenschaftsverlag, München 2012. ISBN 978-3-486-70936-0 (s. 105, forhåndsvist på Google Books) og var under 2. verdenskrig soldat i Norge og Finland.Stein Eriksen - hans eventyrlige liv (s. 128) I 1941 ble han tilkalt til Norge av rikskommissær Josef Terboven for å forsøke å overtale de norske idrettsfolkene til å avslutte idrettsstreiken og oppgi motstanden mot den nazistiske nyordningen av idretten i Norge. Forsøket mislyktes.Sigmund og Birger Ruud: Sporene videre. Aschehoug, Oslo 1945 (s. 116-119, digitalisert av Nasjonalbiblioteket) Ifølge Halvor Kleppen i hans bok om Stein Eriksen, hjalp Willy Bogner både Marius Eriksen jr. og flere andre norske skivenner mens de satt i tysk fangenskap under krigen, men vennskapet mellom ham og Eriksen-familien ble likevel satt alvorlig på prøve og måtte legges på is til krigen var over. Mot slutten av krigen ble Bogner arrestert og satt som amerikansk krigsfange i Dachau i to år.Sports Illustrated: They Make The Pants (6. februar 1961, besøkt 7. september 2015) Etter krigen tok Eriksen-familien opp igjen vennskapet med Bogner. Stein Eriksen brukte blant annet Bogner-klær mens han var aktiv alpinist, og var også representant for firmaet Bogner i USA.Stein Eriksen - hans eventyrlige liv (s. 128-132)

Bogners sønn med samme navn har vært alpinist, deltok i OL, og tok over klesfirmaet etter farens død i 1977.

 Referanser 

 Eksterne lenker 


Kategori:Personer fra Traunstein
Kategori:Tyske kombinertløpere
Kategori:Tyske langrennsløpere
Kategori:Tyske skihoppere
Kategori:Tyske forretningsfolk
Kategori:Deltakere for Tyskland under Vinter-OL 1936
Kategori:Kombinertløpere under Vinter-OL 1936‎
Kategori:Langrennsløpere under Vinter-OL 1936‎
Kategori:SS-offiserer
Kategori:Tyskere fra andre verdenskrig
Kategori:Personer tilknyttet det tredje rike
Kategori:SS-personell i det tyskokkuperte Norge
Kategori:Tyske krigsfanger under andre verdenskrig